Съдържание
Индекс 🔎︎

# Позиция (стилове за списъци – остаряла)

Задава отстъпа, разредката и подравняването за списък с номера или водачи.

За достъп до тази команда...

Отворете Стилове - Стилове за списъци - контекстно меню на елемент - изберете Нов/Промяна.

Изберете Изглед - Стилове (F11) - изберете „Стилове за списъци“ - контекстно меню на елемент - изберете Нов/Промяна - раздел Позиция.

Изберете Форматиране - Водачи и номерация - раздел Позиция.

Изберете Стилове - Управление на стиловете - изберете „Стилове за списъци“ - контекстно меню на елемент - изберете Нов/Промяна - раздел Позиция.

Изберете раздела Инструменти - Номерация на глави - Позиция.

### Ниво

Изберете нивото или нивата, които искате да промените. За да приложите настройките върху всички нива, изберете „1-10“. При номериране на глави можете да избирате само по едно ниво или да използвате „1-10“, за да приложите настройките – с изключение на абзацния стил – върху всички нива.

LibreOffice Writer използва показаните тук контроли за позиция при документи, в които позициите и разредката са зададени по друг метод. За подразбираните контроли вижте Позиция (стилове за списъци).

### Позиция и разстояния

## Отстъп

Въведете големината на празното пространство между лявото поле на страницата (или левия край на текстовия обект) и левия край на областта за номериране. Ако текущият абзацен стил съдържа отстъп, зададената стойност се добавя към отстъпа.

### Относителен

Отстъпът на текущото ниво е относителен спрямо този на предишното ниво в йерархията.

### Ширина на номерацията

Въведете ширината на областта за номерацията. Символът за номерацията може да бъде подравнен отляво, центрирано или отдясно в тази област.

### Минимално разстояние между номера и текста.

Подравняването на символа за номерация се коригира, за да се получи желаното минимално разстояние. Ако това е невъзможно поради недостатъчна ширина на областта за номерацията, се премества началото на текста.

#### Подравняване на номерата

Подравнява символа за номерация отляво, в центъра или отдясно в областта за номерация. Позицията може да бъде коригирана, за да се осигури минималното разстояние.

Настройката Подравняване на номерата не променя подравняването на абзаца.

#### По подразбиране

Връща подразбираните стойности на отстъпа и разстоянията.

### Мостра

Показва мостра на текущия избор.

### Зареждане/записване

Записва или зарежда формат за номериране на глави. Записаните формати за номериране на глави са достъпни във всички текстови документи.

Бутонът Зареждане/записване е наличен само при номериране на глави. При стиловете за списъци с номера или водачи променяйте стила за номериране на съответните абзаци.

### Нулиране

Анулира промените, зададени в текущия раздел, и връща стойностите от момента на отваряне на диалоговия прозорец.

### Прилагане

Прилага променените или избрани стойности, без да затваря диалоговия прозорец.

Тази контрола се показва само при променяне на стил за списъци.

Теми, свързани с показаната

Позиция (стилове за списъци)

Подравняване на абзац

Задаване отстъпи на абзаци