Организация на на скриптовете на Python

Съдържание
Индекс 🔎︎

# Организация и местоположение на скриптовете на Python

Файловете със скриптове на Python се съхраняват във файловата система, в папки, управлявани от LibreOffice. Макросите могат да бъдат стартирани на ниво инсталация, потребител или файл.

## Местоположения на скриптовете на Python

Вижте Получаване на информация за сесията за това как да получите по програмен път достъп до местоположенията със скриптове на Python.

### Контейнер за макроси на LibreOffice

Съществуващите макроси в това местоположение (контейнер) са били копирани от инсталиращата програма, достъпни са за всеки потребител на компютъра и всеки отворен документ може да осъществи достъп до макросите в контейнера. За да съхранявате или редактирате макроси тук, са ви необходими администраторски права.

Местоположението на контейнера за макроси на LibreOffice във файловата система зависи от операционната система:

- За Windows: {Installation}\share\Scripts\python.

- За Linux и macOS: {Installation}/share/Scripts/python.

### Моите макроси

Този контейнер е достъпен само за потребителя на LibreOffice. Макросите в него са достижими от всеки отворен документ. Те се съхраняват в потребителския профил на LibreOffice.

Местоположението на контейнера „Моите макроси“ е в пространството на потребителя и зависи от операционната система:

- За Windows:
  %APPDATA%\LibreOffice\4\user\Scripts\python.

- За Linux и macOS:
  $HOME/.config/libreoffice/4/user/Scripts/python.

### Макроси в документи

Макросите в документи са вградени в съответния документ и са достъпни само когато той е отворен.

## Библиотеки, модули и макроси

Както и макросите на BASIC, тези на Python могат да се организират в библиотеки, модули и макроси.

### Създаване на библиотека на Python

Библиотеките са папки в дървото на контейнера. За да създадете библиотека, добавете папка в желания контейнер. Името на библиотеката е името на папката.

### Създаване на модул на Python

Модулът е файл на Python в библиотеката или контейнера. За да създадете модул, добавете файл в контейнерра.

### Макроси на Python

Макросът е обект в модула на Python.

Теми, свързани с показаната

Получаване на информация за сесията

Помощ за скриптовете на Python в LibreOffice